Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael ja Prantsusmaa tegid väidetavalt koordineeritud rünnaku
Süüria tehnikaasutuse pihta Latakia linna lähedal.
Pahandades oma eelkäija jätkuvate suhete pärast Iraaniga,
rõhutas USA välisminister Pompeo,
et John Kerry tegevus on kohatu ja pretsedenditu.
Enamik Iisraeli juute alustas täna õhtul paastu ja riigis saabus vaikus
seoses juutide pühima päeva Yom Kippuri ehk lunastuspäevaga.
Latakia äärelinnas asuvat Süüria tehnikaasutust
tabas eile õhtul raketirünnak,
mis oli teine Iisraeliga seostatav intsident viimase 48 tunni jooksul,
Venemaa Kaitseministeeriumi teatel tulistasid Prantsuse frigatid
ja neli Iisraeli F-16 hävitajat näilises koordineritud rünnakus
kümneid rakette Süüria sihtmärkide pihta Latakias.
Vene avaldus, mida TV7-le kinnitasid Süüria armeeallikad,
väitis, et raketitõrjesüsteemidel
õnnestus tõrjuda mitu Vahemerelt tulistatud raketti.
Lisaks püüdsid Süüria õhukaitsepatareid
peatada edutult mitut Iisraeli hävitajat.
USA meediaväljaanded tsiteerisid armeeametnikke,
kelle väitel tulistasid Süüria kaitsesüsteemid
ekslikult alla hoopis Vene hävitaja.
Raportit kinnitas Vene kaitseministeerium,
kelle teatel kadus luurelennuk IL-20, 15 inimesega pardal,
Moskva lennujuhtimiskeskuse radaritelt.
Selle asemel, et mõista hukka Süüria valitsus eksliku tabamuse eest,
väitis Moskva, et täielik vastutus Vene lennuki allalaskmise eest
lasub Iisraelil ja Vene armee jätab endale õiguse vastata
Iisraeli provokatiivsele vaenutegevusele.
Kasutades Vene lennukit kattevarjuna
seadsid Iisraeli piloodid selle Süüria õhukaitse tulejoonele.
Selle tagajärjel tulistas S-200 kompleks alla IL-20,
mis on F-16ga võrreldes suurema nähtavusega.
Peame Iisraeli provokatiivset tegevust vaenulikuks.
Iisraeli armee vastutustundetu tegevuse tõttu
hukkus 15 Vene sõjaväelast.
See pole kooskõlas Vene-Iisraeli partnerluse vaimuga.
Jätame endale õiguse vastata samas ulatuses.
IDF esindusest öeldi, et nad ei kommenteeri välisraporteid
ja Iisraeli Välisministeerium
keeldus reageerimast Vene avaldusele.
Põhja-Süürias jätkavad Vene ja Süüria väed
Hama ja Idlibi provintside pommitamist,
kuna Damaskus valmistub ofensiiviks viimase mässuliste kantsi vastu.
Loode-Süüria tagasivallutamiseks ühinevad Süüria armeega
tuhanded Idlibi elanikud, kes olid sunnitud kodust lahkuma,
kui äärmusrühmitused regioonis võimu haarasid.
Üks võimsamaid nende seas on al-Qaeda sidemetega
salafistide džihaadirühmitus Haya'at Tahrir al-Sham.
Süüria põhjanaabril Türgil, kel on mõju Idlibi islamirühmituste üle,
õnnestus veenda Moskvat oodatud rünnakut edasi lükkama.
Ankara ametniku sõnul kardab Türgi
uut piiriülest põgenikevoolu, ja nõudis loovat lahendust,
mis hoiaks ära humanitaarkatastroofi.
Türgi president Erdogan kohtus eile Sotšis oma Vene kolleegi Putiniga.
Nad leppisid kokku luua Idlibis uus turvatsoon
islamimilitantide ja valitsusvägede vahel,
mis annab mõlema juhi sõnul uut hoogu poliitilisele protsessile
Süüria konflikti lahendamiseks.
Vaatasime kohtumisel olukorda lähemalt
ja otsustasime luua 15-20 km sügavuse turvatsooni
Süüria valitsuse ja relvastatud opositsiooni kontaktijoonele
15. oktoobriks.
Sealt eemaldatakse radikaalsed mässulised, sh Nusra Rinne.
Nõustusime, et plaanitud sammude rakendamine
annab uut hoogu poliitilisele protsessile
Süüria konflikti lahendamiseks,
aitab intensiivistada tööd Genfi platvormil
ja aitab taastada rahu Süüria territooriumil.
Vaatamata faktile, et enamik Idlibis tegutsevaid rühmitusi
on seotud ISISe või al-Qaedaga, väitis president Erdogan,
et peamist ohtu Süüriale kujutavad kurdi võitlejad,
keda toetab USA koalitsioon, sh YPG ja PYD.
Tegelik element, mis kujutab ohtu Süüria territoriaalsele terviklikkusele
ja Türgi rahvuslikule ühtsusele on YPG ehk PYD.
Rühmituse korraldatud veresaunad ja entiline puhastus Eufratist idas
on täiesti ilmsed.
Suurim oht Süüria tulevikule lähtub pigem terroripesast Eufratist idas,
mitte Idlibist.
Washingtonis vastas USA välisminister Pompeo küsimusele
oma eelkäija tegevuse osas Iraaniga ja rõhutas,
et kuigi jätab juriidilised hinnangud võimaliku reetmise suhtes teistele,
peab ta John Kerry suhtlemist vaenuriigiga
USA ajaloos kohatuks ja pretsedendituks.
Eksvälisminister Kerry tegevus on kohatu ja pretsedenditu.
Endine välisminister suhtleb
maailma suurima terrori sponsorriigiga.
Tema enda sõnul ja vastuste põhjal ta rääkis nendega
ja ütles, et nad ootaksid, kuni see valitsus lõpetab.
USA poliitika aktiivne õõnestamine endise välisministrina
on sõna otseses mõttes ennekuulmatu.
Eksvälismininster Kerry uhkustas varem,
et vestleb pidevalt Iraani juhtidega ja kohtub nendega,
sh välisminister Javad Zarifiga.
Obama valitsuses töötanud Kerry soovitas Iraani valitsusel
USA poliitikale vastu hakata.
Info avalikuks saades kritiseeris president Trump Twitteris,
et Kerry on kohtunud Iraani vaenuliku režiimi ametnikega
pärast oma ametiaega. Trumpi sõnul on Kerry tegevus illegaalne.
Kõrge USA ametnik rääkis TV7-le,
et Kerry tegevus võib vastata riigireetmise kriteeriumidele,
sest Kerry pakkus selgelt ja avalikult vaenuriigile abi ja lohutust,
mis annab põhiseaduse 3. paragrahvi 3. artikli põhjal aluse
tema süüdimõistmiseks.
Iisraelis alustas enamik juute täna õhtul paastu
seoses juutide pühima päeva Yom Kippuri ehk lepituspäevaga.
Iisraeli kaitsejõud sulgesid julgeolekukaalutlustel piiripunktid
kõigile palestiinlaste aladele sh Läänekaldale ja Gazasse.
Need avatakse taas homme keskööl.
Läbi lastakse vaid humanitaar-, haigus- või muudel erandjuhtumeil.
Politsei ja piirivalve on Jeruusalemmas valmisolekus.
Patrulle on lisatud aladele, kus viimasel ajal on rahutusi olnud.
Täna kell 14 peatati lennuliiklus Iisraeli rahvusvahelisel lennuväljal.
See käivitub taas homme kell 21.30.
Aitäh vaatamast!
Yom Kippuri tõttu homme TV7 Iisraeli uudiseid eetris pole.
Soovime kerget paastu kõigile, kes püha austavad.
Olen Jonathan Hessen.
Paluge rahu Iisraelile ja Jeruusalemmale!
Neljapäevani!
Tõlge: Monika Jaaguri